Bielie bult sy spiereDie Amerikaners het in die 1950’s die sogenaamde spiermotor (muscle car) bekend gestel. Dit was gewoonlik ŉ mediumgrootte gesinsmotor, met twee deure en ŉ massiewe V8-petrolenjin. Dink aan voertuie soos Pontiac se GTO, Mustangs, Comaro’s en dies meer. Mettertyd het hierdie spiertiere gewild geraak vir hul enorme krag, maar hul padhouvermoë was onder die standaard. Die Jaguar F-Type R Coupé P575 AWD het een van die eienskappe van ’n spiermotor – ŉ behoorlike V8. Die asemrowende gebrul van die vier uitlaatpype laat ŉ mens aan daai era dink, maar die vierwielaandrywing en puik vering bied ritgehalte en padhouvermoë wat in die 50’s nie moontlik sou wees nie. Die F-Type-koepee is ŉ pragtige tweesitplek-sportmotor. Die nuwe ontwerp van die voorkant is voorwaar bitter mooi. Die agterkant is onveranderd gelaat. Sodra jy inklim, is jy vinnig gemaklik, maar die binneruim begin sy ouderdom wys. Al begin die binneruim ouer voel, is elke luuksheid wat ŉ mens wil hê daar. Die binneruim is ruim vir ŉ tweesitplekmotor, en lekker ergonomies uitgelê. Onder die kap skuil ŉ juweel. Dit is die Jaguar Land Rover-groep se superaangejaagde 5.0 V8. Die enjin bied 423 kW en ŉ enorme 700 Nm. Van 0-100 km/h neem ŉ blitsige 3,7 sekondes en die Jag sal aanhou hol tot 300 km/h. Indien daai syfers nie beïndruk nie, gaan toetsbestuur een. Druk die knoppie wat die uitlaatpypkleppe oopmaak, en die simfonie wat agter jou ore brul sal beslis vir jou hoendervleis gee. Op die pad is waar die F-Type sy eie rigting inslaan, en daarvoor salueer ek Jaguar. Die F-Type kan waarskynlik ŉ paar sekondes vinniger óm die Nürburgring loop as hulle die vering vervang met treinspore, soos die Duitsers met die meeste van hulle karre doen – maar die oomblik wat jy op ŉ Britse B-pad kom, val alles uitmekaar. Soos Engeland se B-paaie het ons ook paaie wat nie so gelyk is nie en die F-Type se soepel vering is dus ŉ openbaring. Die F-Type plak lekker aan die teer, en hy’s gemaklik. Dit is lekker maklik om die F-Type op te som. Ja, dit is ŉ klomp geld, en daar is waarskynlik ander voertuie wat tegnies net só goed is soos die F-Type. Maar as jy agter die stuur van die Jag inskuif, en jy skakel hom aan en daai vier uitlaatpype brul, dan maak geen ander voertuig saak nie. Die reeks lyk só: Topspoed 250 km/h Topspoed 250 km/h Topspoed 275 km/h Topspoed 275 km/h Topspoed 275 km/h Topspoed 275 km/h Topspoed 300 km/h Topspoed 300 km/h Die reeks word gedek deur ŉ 5 jaar/100 000 km-waarborg en omvattende instandhoudingsplan. Die kompetisie lyk só: Topspoed 250 km/h 6 jaar/90 000 km-diensplan Topspoed 250 km/h 5 jaar/100 000 km- omvattende instandhoudingsplan Topspoed 270 km/h Topspoed 304 km/h 3 jaar/100 000 km- omvattende instandhoudingsplan Die Jaguar F-Type het nie ŉ direkte mededinger tans in die mark nie. Ek’t verskeie ander koepees hier gelys. Die naaste mededinger is waarskynlik die Porsche Cayman GT4 – maar hulle verskil drasties.